stanford-oval/wikipedia huggingface dataset:
קווין סוני
קריירת מועדונים

סוני נולד בדואלה שבקמרון, ובגיל צעיר עבר להתגורר בצרפת. הוא גדל במחלקות הנוער של פריז סן-ז'רמן וז'ירונדן דה בורדו. ב-21 בינואר 2015 ערך את הופעת הבכורה שלו בקבוצה הבוגרת של ז'ירונדן דה בורדו, בהפסד 2-1 לפריז סן-ז'רמן במסגרת שלב 32 הגדולות של הגביע הצרפתי לעונת 2014/2015. הוא שיחק בעיקר בקבוצת המילואים של המועדון. ב-23 באוגוסט ערך את הופעת הבכורה שלו בליגת העל הצרפתית, בתיקו 0-0 נגד ליל במסגרת המחזור השלישי לעונת 2015/2016. בסך הכל ערך שתי הופעות במסגרת ליגת העל הצרפתית. ב-8 בספטמבר 2016 הושאל סוני לפו מהליגה הצרפתית השלישית, במדיה ערך 15 הופעות ליגה והבקיע שני שערים.
ב-21 ביולי 2017 חתם סוני בז'ירונה מלה ליגה, והחל לשחק בפרלאדה, קבוצת המילואים של המועדון, במסגרת הליגה הספרדית השלישית. ב-8 באפריל 2018 ערך את הופעת הבכורה שלו בז'ירונה, בהפסד 5-0 לריאל סוסיאדד במסגרת המחזור ה-31 בלה ליגה לעונת 2017/2018. הוא ערך שבע הופעות ליגה במדי המועדון.
ב-31 באוגוסט 2019, לאחר נשירתה של ז'ירונה לליגה הספרדית השנייה, הושאל סוני לקבוצת המילואים של אספניול למשך עונת 2019/2020. ב-24 בנובמבר 2019 ערך את הופעתו היחידה בקבוצה הראשונה של המועדון, בתיקו 1-1 נגד חטאפה במסגרת המחזור ה-14 בלה ליגה לעונת 2019/2020. ב-27 באוגוסט 2020 הושאל סוני לקבוצת המילואים של ויאריאל, וב-2 בפברואר 2021 הושאל לקבוצת המילואים של סלטה ויגו.
ב-12 ביוני 2021 חתם סוני על חוזה לשלוש שנים באסטרס טריפוליס מליגת העל היוונית. ב-22 בספטמבר ערך את הופעת הבכורה שלו במועדון, בתיקו 0-0 נגד OFI כרתים במסגרת המחזור השלישי בליגה לעונת 2021/2022. ב-2 באוקטובר הבקיע את שער הבכורה שלו במועדון, בהפסד 2-1 לוולוס במסגרת המחזור החמישי בליגה. הוא ערך 31 הופעות ליגה במדי המועדון, בהן הבקיע ששה שערים.
ב-8 בספטמבר 2022 הושאל סוני להטאייספור מליגת העל הטורקית. ב-16 בספטמבר ערך את הופעת הבכורה שלו במועדון, בהפסד 4-0 לקייסריספור במסגרת המחזור השביעי בליגה לעונת 2022/2023. הוא ערך שלוש הופעות ליגה במדי המועדון, וב-5 במרץ 2023, בעקבות רעידת האדמה שפקדה את טורקיה והובילה לפרישתה של הטאייספור מליגת העל הטורקית לאותה עונה, הושאל סוני לאדנה דמירספור מליגת העל הטורקית, במדיה לא זכה לדקות משחק. בתום עונת 2022/2023 שוחרר סוני מאסטרס טריפוליס.
ב-12 בספטמבר 2023 חתם סוני על חוזה לשנתיים בראפיד בוקרשט מליגת העל הרומנית. ב-27 בנובמבר ערך את הופעת הבכורה שלו במועדון, בהפסד 3-2 למועדון הכדורגל אוניברסיטת קלוז' במסגרת המחזור ה-17 בליגה לעונת 2023/2024.
ב-3 בפברואר 2024 הושאל להפועל ירושלים מליגת העל הישראלית עד לתום עונת 2023/2024. ב-15 באפריל 2024 שוחרר מהקבוצה.ב-9 באוקטובר 2024 חתם בבני סכנין.
קריירה בינלאומית

ב-25 במרץ 2022 ערך סוני את הופעת הבכורה שלו בנבחרת קמרון, בהפסד 1-0 לנבחרת אלג'יריה במסגרת מוקדמות מונדיאל 2022.
הערות שוליים

↑  Kevin Soni prêté au Pau FC! באתר הרשמי של פו, 8 בספטמבר 2016 (בצרפתית)
↑  Kevin Soni nou fitxatge באתר הרשמי של פראלדה, 21 ביולי 2017 (בקטלאנית)
↑  Kevin Soni, incorporación para el filial באתר הרשמי של אספניול, 31 באוגוסט 2019 (בספרדית)
↑  Kevin Soni refuerza el ataque del Villarreal B באתר הרשמי של ויאריאל, 27 באוגוסט 2020 (בספרדית)
↑  El Celta B incorpora al atacante Kevin Soni, del Girona באתר Faro de Vigo, ‏ 2 בפברואר 2021 (בספרדית)
↑  Ο Kevin Soni ποδοσφαιριστής του ΑΣΤΕΡΑ (photos) באתר הרשמי של אסטרס טריפוליס, 12 ביוני 2021 (ביוונית)
↑  רותם פלדברג, ‏רשמי: קווין סוני חתם בהפועל ירושלים, באתר ערוץ הספורט, 3 בפברואר 2024
ואדי אל-פארעה

ערך זה עוסק בכפר. אם התכוונתם לנחל בשם זה, ראו .
| --- | --- |
 טריטוריה:  הרשות הפלסטינית הרשות הפלסטינית
 נפה:  טובאס
 תאריך ייסוד:  שנות ה־60 של המאה ה־20 
 שטח:  12.2 קמ"ר
 אוכלוסייה:  ‏
  ‑ בכפר:  2,340 (2006)
 קואורדינטות:  32°17′37″N 35°20′40″E﻿ / ﻿32.293722°N 35.344461°E﻿ / 32.293722; 35.344461 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) ואדי אל-פארעה(למפת צפון השומרון רגילה) ואדי אל-פארעה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי אל-פארעה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי אל-פארעה  he  Location of Wadi al-Far'a within Palestine tabBackground:;tabBorder:#aaa;defaultTab:0;
 
ואדי אל-פארעה (בערבית: وادي الفارعة) הוא כפר פלסטיני בנפת טובאס בצפון-מזרח יהודה ושומרון, הממוקם כחמישה קילומטרים דרומית-מערבית לטובאס. שטח הכפר הוא 12,000 דונם, מתוכם 337 בנויים ו-10,500 משמשים למטרות חקלאיות. הכפר נמצא בשליטתה המלאה של הרשות הפלסטינית וממוקם בסמוך למחנה הפליטים פארעה. על פי נתוני הלשכה הפלסטינית המרכזית לסטטיסטיקה, בוואדי אל-פארעה מתגוררים 2,340 תושבים.
היסטוריה

ואדי אל-פארעה 1934
אדמות הכפר היו בעבר בבעלות תושבי טלוזה הסמוכה שהשתמשו בהן כשטח חקלאי. בשנות ה-60 התיישבו באזור תושבים מטלוזה שהקימו כפר נפרד. בשנת 1996 הוכרז רשמית ואדי אל-פארעה כמופרד מטלוזה והוקמה מועצת כפר עצמאית בנפת טובאס.
במפקד האוכלוסין של הלשכה המרכזית הפלסטינית לסטטיסטיקה בשנת 1997 מנתה ואדי אל-פארעה 1,713 תושבים. גברים היוו 51.3% מהאוכלוסייה, לעומת 49.7% נשים. בשנת 2006 אוכלוסיית הכפר צמחה בשליש ל-2,341. בכפר יש שש משפחות עיקריות: אל-גַ'נַאגְ'רָה (30%), אל-בַּרַאהְמֶה (30%), א-סַּלַאחַאת (30%) א-דַּרַאוְושֶה, א-שַּנַאבְּלֶה ואל-בַּלַאטִיֶּה מהוות את 10% הנותרים.
ראו גם

פארעה
נחל תרצה
הערות שוליים

1 2 3  Wadi al-Far'a Village Profile Applied Research Institute - Jerusalem. February 2006.
↑  Projected Mid - Year Population for Tubas District by Locality 2004 - 2006 Palestinian Central Bureau of Statistics.
| Flag of Senegalיישובי נפת טובאס (נפה) |
| --- | --- | --- |
| ערים | טובאס |  |
| מועצות מקומיות | טמון • עקאבה |  |
| כפרים | אבזיק • אל-עקבה • אל-בוקיעה • ברדלה • ואדי אל-פארעה • כרדלה • סלחב • עין אל-בידה • ראס אל עמר •  ראס אל פארעה •  תיאסיר |  |
| מחנות פליטים | פארעה |  |
נפות הרשות הפלסטינית
חוסיין בשוק

| --- | --- |

 לידה:  8 בפברואר 1975 (בן 49) איזמיר שבטורקיה
 עמדה:  סנטר
 גובה:  2.11 מ'
 מספר:  12 
 קבוצות כשחקן
 1992–1994   1994–2001   2001–2003   2003–2004   2004–2005   2005–2006   2005–2006   2006–2007   2007–2009   2009–2010   2010–2011   2011 2011–2013   2013–2014:  פינאר קרשיאקה   אפס פילזן   מכבי תל אביב   שיבנקה שיבניק   וילרבאן   אוניקס קאזאן   לה מאן   פרוקום סופוט   גלאטסראיי   טורק טלקום  אליאגה פטקים   בשיקטש אוניברסיטת אסאטף טורק טלקום
 
חוסיין בשוק (בטורקית: Hüseyin Beşok; ‏נולד ב־8 בפברואר 1975) הוא כדורסלן עבר טורקי ששיחק בעמדת הסנטר עבור קבוצת אפס פילזן מליגת העל הטורקית.
כאשר שיחק עבור פרוקום סופוט, היה לספורטאי אשר השתכר את הסכום הגבוה ביותר בפולין עם שכר שנתי של 700,000 דולר.
אוניברסיטת הידידות בין העמים של רוסיה

| --- | --- |

הבניין הראשי של האוניברסיטה
 אוניברסיטה
 על שם:  פטריס לומומבה 
 מוטו:  Scientia unescamus 
 תקופת הפעילות:  1960–הווה (כ־64 שנים) 
 בעלי תפקידים
 רקטור:  Vladimir Filippov 
 מיקום
 מדינה:  רוסיה רוסיה
 קואורדינטות:  55°39′04″N 37°30′18″E﻿ / ﻿55.651111111111°N 37.505°E﻿ / 55.651111111111; 37.505
 www.rudn.ru
  (למפת מוסקבה מוגדלת) אוניברסיטת הידידות בין העמים של רוסיה(למפת מוסקבה רגילה) אוניברסיטת הידידות בין העמים של רוסיה
 
אוניברסיטת הידידות בין העמים ע"ש פטריס לומומבה (ברוסית: Университет дружбы народов им. Патриса Лумумбы) הוקמה במוסקבה ב-1960 כמוסד חינוכי אקדמי וכמכון מחקר ונקראה 'האוניברסיטה לידידות בין העמים'. בשנת 1961 האוניברסיטה נקראה בנוסף על שם המנהיג מקונגו פטריס לומומבה.
בשנות המלחמה הקרה למדו באוניברסיטה, אשר הייתה בשליטת הקג"ב והמפלגה הקומוניסטית, צעירים מן העולם השלישי, מארצות מתפתחות ומחוגים אשר ברית המועצות חפצה ביקרם. בין בוגריה הידועים היו הטרוריסט איליץ' רמירס סאנצ'ס ונשיא הרשות הפלסטינית, מחמוד עבאס.
כיום היא נחשבת אחת האוניברסיטאות המובילות ברוסיה וממוקמת בנפת אוברוצ'בסקי בדרום-מערב מוסקבה.
תולדות האוניברסיטה > שנות המשטר הקומוניסטי

האוניברסיטה נוסדה על ידי ממשלת ברית המועצות ב-5 בפברואר 1960, ותחילה נקראה אוניברסיטת הידידות בין העמים. ב-22 בפברואר 1961 שונה שם האוניברסיטה, והיא נקראה בנוסף על שם המנהיג מקונגו פטריס לומומבה שהוצא להורג מספר שבועות קודם לכן. עוד בשלב היווסדה, הוקמה באוניברסיטה מכינה, ובה נערכו לימודי רוסית עבור הסטודנטים מרחבי העולם (כיום זוהי פקולטה ובה כ-1,000 סטודנטים). באותה שנה כללה האוניברסיטה שש פקולטות: הנדסה (ובהן כיום כ-2,600 סטודנטים), היסטוריה ופילולוגיה, רפואה (כיום כ-2,300 סטודנטים), חקלאות (ובה כיום כ-1,000 סטודנטים), מדעים (כיום כ-900 סטודנטים) ופקולטה למשפטים וכלכלה. ב-1965 סיימו 288 הסטודנטים הראשונים, מ-47 ארצות, את לימודיהם. ב-1966 החלה בניית קמפוס חדש בדרום מערבה של מוסקבה. עד 1975 עלה מספר הבוגרים על 5,600, מהם 4,250 מ-89 ארצות זרות.
תולדות האוניברסיטה > אוניברסיטת הידידות בין העמים של רוסיה

ב-5 בפברואר 1992, עם התפרקות ברית המועצות, שוב שונה שם האוניברסיטה, וכעת היא נקראה אוניברסיטת הידידות בין העמים של רוסיה.
בשנות ה-90 של המאה ה-20 נוסדו פקולטות ומכונים נוספים, או שאורגנו מחדש פקולטות קיימות. כך קמו הפקולטות לאקולוגיה (כיום כ-500 סטודנטים), למשפטים (כיום כ-1,800 סטודנטים), לכלכלה (כיום כ-1,500 סטודנטים), לפילולוגיה (כיום כ-2,800 סטודנטים) ולמדעי הרוח והחברה (ובה כיום כ-2,500 סטודנטים). כן נפתחו המכונים לשפות זרות, ללימוד מרחוק, לגרביטציה וקוסמולוגיה וכן לעסקי אירוח ולתיירות. באותה תקופה האוניברסיטה הפעילה בנוסף תוכניות ללימודים קדם-אקדמיים, וכן תוכניות ללימודים מקצועיים פוסט-אקדמיים.
בשנת 2017 רשמה האוניברסיטה את הבוגר ה-100,000.
האוניברסיטה כיום

האוניברסיטה לידידות בין העמים נחשבת כיום לאחת המובילות ברוסיה, ולרוב מדורגת על פי איכותה בחמישייה הראשונה. האוניברסיטה ייחודית מסוגה בעולם בהיותה מקום לימוד לכ-15,000 סטודנטים זרים מ-140 עד 150 ארצות. מספר הסטודנטים הכללי הוא 30,000 עד 35,000. עד 2014 הגיע מספר בעלי תואר דוקטור מטעם האוניברסיטה לכ-5,500. מספר הבוגרים הוא כ-97,000.
לאוניברסיטה כ-5,000 אנשי סגל.
הערות שוליים

↑  בלוג "המלקטת", אידיוטים שימושיים-עדות של איש קג"ב לשעבר, על סמך עדותו של יורי בזמנוב
| --- | --- |
בקרת זהויות :  NLI: 987007302286105171  GND: 5155834-8  ISNI: 0000 0004 0645 517X  LCCN: no94012479  NKC: ko2008457725  SUDOC: 083296123  VIAF: 141011415   WorldCat (עם VIAF): 141011415
הלגיון החמישי אלאודה

הלגיון החמישי אלאודה (בלטינית: Legio V Alaudae), שמוזכר לפעמים גם בשם "הלגיון החמישי גאליקה", היה לגיון רומאי, שהוקם בשנת 52 לפנה"ס על ידי הגנרל גאיוס יוליוס קיסר. הוא הוצב בגאליה הטרנס-אלפינית כדי להילחם בצבאות ורקינגטוריקס מלך גאליה, והיה הלגיון הרומי הראשון שהכיל לוחמים שאינם אזרחים רומאים. ישנה מחלוקת בקרב החוקרים האם הלגיון הושמד במהלך המרד הבטאווי בשנת 70 לספירה, או במהלך הקרב הראשון בטאפה (86 לספירה).
הערות שוליים

↑  Legio V Alaudae - Livius, www.livius.org
↑  Bibliographie, Éditions Complexe, 1992-07-01, עמ' 138–139
דף צ'ונקי

| --- | --- |

דף צ'ונקי בהופעה, 2017
 מוקד פעילות:  תל אביב, ישראל
 תקופת הפעילות:  מ-2016 
 סוגה:  גראז' רוק פאנק פולק רוק
 חברים
 עדי ברוניצקי (גיטרה) תמי קמינסקי (תופים) תום מקינה (בס)
דף צ'ונקי (באנגלית: Deaf Chonky) היא להקת פאנק/גראז' רוק, ישראלית. חברי הלהקה הם עדי ברוניצקי (שירה וגיטרה), תמי קמינסקי (תופים ושירה) ותום מקינה (בס).
שנים מוקדמות

בנות "דף צ'ונקי" גדלו ברחובות שם הכירו ליד בנק מרכנתיל.
ב-2015 הופיעו בעירונוער רחובות תחת השם "ראוס", במסגרת תחרות להקות שבה הפרס היה לחמם הופעה של התקווה 6. נמנע מהן לזכות בתחרות עקב התכנים הקשים שהיו בשיריהן כמו בשיר "לאמא שלי יש סרטן".
. את השם "דף צ'ונקי" נתן להן אביה של קמינסקי שפירושו ברוסית זה "בנות".
השפעות מוזיקליות

בנות הלהקה מנו את להקת בליינד מן דף בוי (Blind Man Deaf Boy), את להקת ביקיני קיל (Bikini Kill) ותנועת הריוט גירל (Riot Girrrl) כהשפעות המוזיקליות שלהן.
דיסקוגרפיה

| Farsh 2016> מס' | Farsh 2016> שם | Farsh 2016> משך | Farsh 2016>  | Farsh 2016>  | Farsh 2016>  | Farsh 2016>  | Farsh 2016>  | Farsh 2016>  | Farsh 2016>  |
| --- | --- | --- | --- | --- | --- | --- | --- | --- | --- |
| 1. | Wild  | 00:31 |  |  |  |  |  |  |  |
| 2. | Shirley  | 3:13 |  |  |  |  |  |  |  |
| 3. | Folk(a) Party(a)  | 3:30 |  |  |  |  |  |  |  |
| 4. | Kontrol  | 2:18 |  |  |  |  |  |  |  |
| 5. | Bad Things Could Happen  | 4:26 |  |  |  |  |  |  |  |
| 6. | Social Security  | 2:47 |  |  |  |  |  |  |  |
| 7. | Brush Your Teeth  | 1:26 |  |  |  |  |  |  |  |
| 8. | 08  | 00:19 |  |  |  |  |  |  |  |
| 9. | Dolijute  | 1:32 |  |  |  |  |  |  |  |
| 10. | Gozalim  | 3:54 |  |  |  |  |  |  |  |
| 11. | International Criminal  | 3:29 |  |  |  |  |  |  |  |
| 12. | Diagnosa  | 3:30 |  |  |  |  |  |  |  |
| 13. | Looks Good  | 00:37 |  |  |  |  |  |  |  |
| משך כולל: | משך כולל: | 31:35 |  |  |  |  |  |  |  |
| Silence is Violence 2017> מס' | Silence is Violence 2017> שם | Silence is Violence 2017> משך | Silence is Violence 2017>  | Silence is Violence 2017>  | Silence is Violence 2017>  | Silence is Violence 2017>  | Silence is Violence 2017>  | Silence is Violence 2017>  | Silence is Violence 2017>  |
| --- | --- | --- | --- | --- | --- | --- | --- | --- | --- |
| 1. | Refugees  | 00:21 |  |  |  |  |  |  |  |
| 2. | Looks Good  | 1:25 |  |  |  |  |  |  |  |
| 3. | Kosta Kaplan  | 3:19 |  |  |  |  |  |  |  |
| 4. | City Rat  | 3:27 |  |  |  |  |  |  |  |
| 5. | Adder (Blackbird Raum Cover)  | 4:02 |  |  |  |  |  |  |  |
| 6. | Are Welcome  | 1:04 |  |  |  |  |  |  |  |
| משך כולל: | משך כולל: | 13:34 |  |  |  |  |  |  |  |
הערות שוליים

↑   בן שלו, הקול הנוקב של "דף צ'ונקי" ממשיך לבקוע מהשוליים, באתר הארץ, 17 ביולי 2017
1 2 3   בן שלו, צמד הטינאייג'ריות "דף צ'ונקי" עושות בית ספר לרוק הישראלי, באתר הארץ, 19 בינואר 2017
1 2  באות מרחובות: דף צ'ונקי בנות ה־18 מפיחות תקווה בפאנק הישראלי, TimeOut, אורי זר אביב, 30 באוגוסט 2016
↑  צפו בקליפ ל-"Shirley" של Deaf Chonky, באתר וואלה, 11 באוגוסט 2016
↑  ארקייד פייר איבדו את הדרך, טיילר דה קריאייטור התבגר, TimeOut, שי סגל, 7 באוגוסט 2017
| --- | --- |
בקרת זהויות :  MusicBrainz: 20272e7d-ed0a-4929-b177-f42d61f36eb9 
עדי ברוניצקי בהופעה, 2017
רק תאוריה
ביקורת והתייחסות

אנדראה בוטרו (Andrea Bottaro) סקר את הספר באתר המרכז הלאומי לחינוך מדעי וטען כי הטיעון בדבר הקשר בין חשדנות כלפי מוסדות וסמכות לבין התנגדות לאבולוציה אינו משכנע. לטענתו, לפי סקרים רבים תושבי ארצות הברית הם בממוצע הרבה פחות סקפטיים כלפי המדע, ובוטחים יותר בממסד המדעי מאשר האירופים שהם כביכול בעלי חשיבה פחות עצמאית. הוא מציין לדוגמה כי מאז 1973 חלק גדול מאוד (כ-40%) מהאמריקאים הביעו בעקביות "מידה רבה של אמון" (בניגוד ל"אמון חלקי" או "אי אמון כלל") בהנהגה של הקהילה המדעית, שבכך זכתה לאמון יותר מכל קבוצה מקצועית אחרת מלבד הרפואה (שיעור האמון במדע חלף על פני שיעור האמון ברפואה ב-2002) ובתקופות קצרות של מלחמה, הצבא. לטענתו, הספקנות האירופית ביחס למדע מתבטאת בדרכים שאינן נפוצות בקרב בארצות הברית, כמו דחייה נרחבת של אורגניזמים שעברו הנדסה גנטית וביוטכנולוגיה. לטענתו, נתונים אלה מצביעים על כך שסביר יותר שהאבולוציה נתקלת בהתנגדות בארצות הברית בגלל הדתיות הנרחבת במדינה והצלחתן של תנועות פונדמנטליסטיות.
במבוא לספרו ההצגה הגדולה בתבל, הביולוג ריצ'רד דוקינס ציין כי הסוכן הספרותי שלו רצה בתחילה לקרוא לספר בשם "רק תאוריה" אבל התברר לו כי השם "תפוס". דוקינס מחמיא לספר, והפרק הראשון בספרו מכונה גם הוא "רק תאוריה" ומתייחס לפער בין התפיסות שרווחות בציבור לגבי מונחים כמו "תאוריה" (במובן של תאוריה מדעית), "עובדה" ומונחים נוספים.
ראו גם

אבולוציה כתאוריה וכעובדה
פונדמנטליזם
מדע ודת
הערות שוליים

1 2 3 4 5 6 7 8  Andrea Bottaro, Review: Only a Theory, The National Center for Science Education
↑  Paul R. Gross
↑  NSB 2004: איור 4–7, מדובר בהתייחסות לסקר שנתי Science and Technology: Public Perceptions, Awareness, and Information Sources שנערך על ידי NATIONAL SCIENCE BOARD
↑  NSB 2004: איור 7-13
דיוואלי

| --- | --- |

 מדינה:  הודו, נפאל, סורינאם, מיאנמר, טרינידד וטובגו, סרי לנקה, מאוריציוס, סינגפור, פיג'י, גיאנה, בנגלדש 
 סוג:  חג 
 סיבה:  מקור אור 
 
טקס פוג'ה
השטת פרחים
דיוואלי, המוכר גם כ"פסטיבל דיפאוולי" (בתרגום חופשי, "שדרת האורות") ובנפאלית כ"חג הטיהאר", הוא חג דתי הינדי הנחוג בעיקר בהודו ובנפאל ביום מולד הלבנה של החודש השמיני בלוח השנה ההינדי. החג מתקיים בתאריכים 28 באשוויוג'ה עד 2 בקרטיקה (לפי מסורת אמנטה) או 13 בקרטיקה עד 17 בקרטיקה (לפי מסורת פורנימנטה). בשנת 2024 הוא יתקיים בתאריכים 30 באוקטובר עד 3 בנובמבר (לפי הלוח הגרגוריאני).
הדיוואלי בהינדואיזם

הדיוואלי משויך לפסטיבלי האור(אנ'), המציינים את ניצחון האור על החושך והטוב את הרע, הנחגגים לקראת ה-21 בדצמבר, שהוא היום הקצר ביותר בשנה בחצי הכדור הצפוני. הדיוואלי, כמו חגי אור אחרים, כדוגמת חנוכה וחג המולד, מאופיין על ידי הדלקת נרות וזיקוקים למען גירוש החושך המתגבר.
על פי המיתולוגיה ההודית, כפי שהיא כתובה בראמאיינה, השֵדה שוּרְפָּנַקְהָה מנסה לפתות את המלך האל ראמה, אולם הוא נשאר נאמן לאשתו סיטה. לקשמני, אחיו של ראמה, כועס על השדה וכעונש על בוגדנותה קוצץ את אפה. אחיה של שורפנקהה, רָאוָונָה, שהוא מלך השֵדים חוטף כמעשה נקם את סיטה ולוקח אותה במרכבתו המעופפת לממלכת השדים לָנְקָא (ככל הנראה סרי לנקה של היום).
ראמה, המסתייע בהנומן וכן בדובים ובצבא הקופים מנצח בקרב, הורג את ראוונה ומקבל חזרה את סיטה, העוברת את מבחן האש על מנת להוכיח את נאמנותה.
על מנת לסמן לראמה וסיטה את הדרך חזרה לממלכת איודהיה הכינו מאמיני ראמה שביל של פנסים. לזכר פנסים אלו ולזכר ניצחון הטובים (אור) על הרעים (חושך) חוגגים חג מלא אורות. במהלך ימי החג מניחים מנורות חרס ונרות על קירות מקדשים וכן על חלונות, מרפסות וגגות בתים; את הרחובות מקשטים בשרשראות אור ומדליקים זיקוקין די-נור. מנהג נוסף הוא השטת סירות פרחים הכוללות מקור אור על נהרות ומקווי מים.
תאריכים

| --- | --- |

שנה: תאריך
2005: 1 בנובמבר
2006: 21 באוקטובר
2007: 9 בנובמבר
2008: 28 באוקטובר
2009: 17 באוקטובר
2010: 5 בנובמבר
2011: 26 באוקטובר
2012: 13 בנובמבר
2013: 3 בנובמבר
2014: 23 באוקטובר
2015: 11 בנובמבר
2016: 30 באוקטובר
2017: 19 באוקטובר
2018: 7 בנובמבר
2019: 27 באוקטובר
2020: 15 בנובמבר
2021: 4 בנובמבר
2022: 24 באוקטובר
2023: 14 בנובמבר
הדיוואלי בג'ייניזם

גם המאמינים בג'ייניזם חוגגים את הדיוואלי. הם מציינים בו את יום ההארה ויום היום השנה של מאהאווירה, מייסד דתם. הם מפרשים את הדלקת הנרות כתחליף גשמי לאור הנובע מהאמת העליונה.
הדיוואלי בסיקהיזם

גם הסיקים חוגגים את הדיוואלי, פרשנותם לחג היא ציון שחרורו של גורו הר גובינד (או "נאנאק השישי") מהכלא.
יובל ינאי

| --- | --- |

יובל ינאי
 לידה:  24 במרץ 1980 (בן 44) ישראל ישראל
 מדינה:  ישראל 
 תקופת הפעילות:  מ-2006
 עיסוק:  מדבב, שחקן
 פרופיל ב-IMDb
 
יובל ינאי וגור קורן בהצגה "חמישה קילו סוכר", גשר, 2009
יובל ינאי בסרט "לוויה בצהריים"
יובל ינאי (נולד ב-24 במרץ 1980) הוא מדבב ושחקן ישראלי.
קורות חייו

אביו, אבישי ינאי, הוא קבלן בניין; אמו, רבקה ינאי, היא סייעת לרופא שיניים ולו ארבעה אחים. נולד בישראל, בגיל חודשיים טס לקנדה, שם חי עד גיל 12, אז שב לישראל. למד לנגן על פסנתר מגיל ארבע ולנגן על גיטרה מגיל 12.
בצה"ל שירת בחיל האוויר.
קריירת משחק בטלוויזיה בתיאטרון ועל במות

הוא בוגר הסטודיו לאמנויות התיאטרון מיסודו של יורם לוינשטיין (2007-2004). בתום לימודיו שיחק בהצגה "בן בהפתעה", פרי עטו של ריי קוני, בבימויו של רוני מנדלסון, הצגה שהחלה בסטודיו למשחק והמשיכה בתיאטרון המסחרי. זכה על תפקידו בפרס השחקן המבטיח בפסטיבל עתיד תיאטרון 2007. אחר-כך שיחק ב"כך צחקנו", ערב מערכונים על פי חנוך לוין, בבימויו של שמעון מימרן שהוצגה בהבימה.
ינאי משחק בתיאטרון גשר מאז שנת 2007. תפקידו הראשון היה של יאקיש, בהצגה "יאקיש ופופצ'ה". הוא שיחק ב"שוורץ וחיות אחרות", אסופה של שלושה סיפורים קצרים שחוברו להצגה אחת. ינאי גילם את הארי, אב הבית, לפי סיפור מאת ברנרד מלמוד. הוא גילם את דמותו של מנהל קרקס בסיפור "קשטנקה" של צ'כוב, שמספר על כלבה שמגיעה לקרקס. בהצגת ילדים בגשר על פי משלי לה פונטיין שיחק ינאי שלל חיות: אריה, ינשוף, כלב. בהצגה "הלילה ה-12" על פי שייקספיר, שיחק את סר טובי בלץ', אציל שיכור. הוא שיחק בקומדיה המוקומנטרית "חמישה קילו סוכר", פרי עטו של גור קורן. הוא שיחק ב"הרפר ריגן", סיפור מסע של הרפר ריגן (לאורה ריבלין). ינאי גילם את דמותו של ג'יימס פורצ'יון, אותו הכירה ריגן באינטרנט והם קבעו להיפגש בחדרה במלון. בהצגה "שש דמויות מחפשות מחבר", פרי עטו של פיראנדלו, גילם את דמותה של מאדאם פאצ'יה, דמות דראג, שהיא מנהלת בית זונות. הוא היה מועמד לתפקידו לפרס התיאטרון הישראלי לשחקן המבטיח לשנת 2010. בהצגה "רביזור" מאת גוגול גילם את דמותו של מפקח המשטרה. ינאי משחק כיום בהצגה "יונה ונער", על פי מאיר שלו, גילם את דמותו של ד"ר לאופר, וטרינר והגורו של היונים.
יובל ינאי משחק בתפקיד הראשי של יובל בר און בסדרה "משפחה לא בוחרים", ששודרה בערוץ 2, החל מספטמבר 2012. זהו עיבוד ישראלי של דניאל לפין וגאיה וילדמן ל"כולם אוהבים את ריימונד", קומדיית המצבים האמריקאית המצליחה. לצידו משחקים נועה קולר, רוזינה קמבוס, שלמה בר-אבא ופיני קידרון. הסדרה שודרה במשך 2 עונות עד אוגוסט 2013.
ינאי הצטלם לשני סרטי קולנוע: הוא שיחק בסרט העצמאי "גולם" של אדם דויטש ובסרטו של אדם סנדרסון "לוויה בצהריים", על פי ספרו של ישעיהו קורן.
במהלך השנים 2013–2014, השתתף בעונה הרביעית והחמישית של סדרת הנעורים "השמיניה", המשודרת בערוץ הילדים של HOT, בתפקיד דמות הנבל אבשלום.
בשנת 2014 שיחק בשני פרקים בסדרה הדרמה קומית ״70 מיליון סיבות לעושר״, בתפקיד רונן, פקיד הבנק.
בשנת 2016 שיחק בסדרת הטלוויזיה "נעלמים" של ערוץ ניקלודיאון בתפקיד בני הופמן, ראש המועצה של אשמורת ומארגן השוד של הבנק של יעקובסון.
בשנת 2017 שיחק במחזה "מלך הכלבים" בתיאטרון בית לסין ובמחזה "במנהרה" בתיאטרון גשר. באותה שנה גם שיחק בשתי העונות של סדרת הנוער "אקדמיית החממה" בתפקיד אריק, סוכן ה-FBI הנוכל.
ב-2018 הופיע בסדרה שבאבניקים בתפקיד שעיה ברגמן. באותה שנה החל לשחק בהצגה "לילה אחד מרקוביץ'" מאת יואב שוטן-גושן ועירד רובינשטיין ובבימויו, על פי ספרה של איילת גונדר-גושן, בתיאטרון בית ליסין, בתפקיד זאב.
הוא הלחין מוזיקה למספר הצגות בסטודיו לסטודיו לאמנויות התיאטרון מיסודו של יורם לוינשטיין. הקליט מוזיקה בדיסק של משה קליפר, בהפקתו של משה לוי.
ב-2024 משחק בהצגה "צו פינוי".
קריירת דיבוב

ינאי דיבב בעשרות סרטים וסדרות מונפשות.
בשנת 2009 דיבב את בייבי ברנט בסרט "גשם של פלאפל".
בשנת 2011 דיבב את אנדי סמברג ב"פיניאס ופרב - מארחים". החל משנת 2013 מדבב את אוקן בסרטי "לשבור את הקרח". בשנת 2014 דיבב את אדווין קרבנקל בסרט "יצאת כוכב".
חייו הפרטיים

יובל ינאי נשוי מאז שנת 2011 לשחקנית מיכל שטמלר, ולהם 2 ילדים.
תפקידים > תיאטרון

בתיאטרון גשר
| הצגת בכורה/שנה | הצגה | תפקיד | מחזאי | במאי |
| --- | --- | --- | --- | --- |
| 1 באפריל 2016 | קדוש מעונה | המורה להתעמלות | מריוס פון מיינבורג | לנה קריינדלין |
| יולי 2016 | בזעיר אנפין | יוסף צינמן | על פי ספרו של ירמי פינקוס | ארז דריגס |
| 2015 | אני דון קיחוטה | סוהר / רופא | רועי חן | יבגני אריה |
| 27 באוגוסט 2015 | פציעות קטנות | דאג | רג'יב ג'וזף | ארז דריגס |
| 30 באוקטובר 2014 | הנפש הטובה מסצ'ואן | אל א | ברטולט ברכט | יבגני אריה |
| 16 באפריל 2014 | מסעות אודיסאוס | פרימדס | רועי חן על פי הומרוס | שיר גולדברג |
| 3 ביולי 2013 | פיניטה לה קומדיה! | אריסטרך ונגן בנג'ו | עיבוד של אלכסנדר מורפוב ורועי חן ל"המתאבד" מאת ניקולאי ארדמן | אלכסנדר מורפוב |
| 30 במרץ 2013 | כפר | קפטן דרורי | יהושע סובול | יבגני אריה |
| 31 בדצמבר 2012 | החיים בשלוש גרסאות | איבר | יסמינה רזה | אמיר וולף |
| 22 באוקטובר 2011 | יונה ונער | ד"ר לאופר | עיבוד של רועי חן ויבגני אריה לרומן של מאיר שלו | יבגני אריה |
| 2010 | i love u לנצח, אבל... | שלל תפקידים | ג'ו דפייטרו | אמיר וולף |
| 25 בינואר 2011 | דון ז'ואן | אחד מפמליית דון ז'ואן | מולייר | אלכסנדר מורפוב |
| 14 ביולי 2010 | רביזור | מפקח המשטרה | ניקולאי וסילייביץ' גוגול | יבגני אריה |
|  | הבן הבכור | קצין | אלכסנדר ומפילוב | לנה קריינדלין |
| 6 בינואר 2010 | שש דמויות מחפשות מחבר | מאדאם פאצ'ה, פועל במה | לואיג'י פיראנדלו | יבגני אריה |
| 12 בספטמבר 2009 | הרפר ריגן | ג'יימס פורצ'יון | סיימון סטיבנס | עודד קוטלר |
|  | טרטיף | קליאנט | מולייר | יבגני אריה |
| 17 בנובמבר 2009 | חמישה קילו סוכר | קבצן, גדי חשמל, נהג מונית והסבא | גור קורן | יבגני אריה |
| 21 בספטמבר 2008 | הלילה ה-12 | סר טובי בלץ' | ויליאם שייקספיר עם שירים מאת אירווינג ברלין | רפי ניב |
| 3 במאי 2008 | לה פונטיין – היער הקסום | שלל חיות: אריה, ינשוף, כלב | על פי משלי ז'אן דה לה פונטן | מינה יכין |
| 5 במרץ 2008 | שוורץ וחיות אחרות | הארי ב"יהודי במקור", ליצן ב"קשטנקה" | עיבוד של רועי חן ויבגני אריה לסיפורים: 1. יהודי במקור, על פי הסיפור The Jewbird מאת ברנרד מלמוד. 2. שיחת חיות, על פי מחזה מאת פטריק בסון. 3. קשטנקה, על פי סיפור מאת אנטון צ'כוב | יבגני אריה |
| 2007 | יאקיש ופופצ'ה | יאקיש | חנוך לוין | יבגני אריה, שמעון מימרן |
בתיאטראות אחרים
| שנה | הצגה | תפקיד | תיאטרון | מחזאי | במאי |
| --- | --- | --- | --- | --- | --- |
| 2007 | בן בהפתעה | תפקיד ראשי | תיאטרון הצפון: צוותא, תיאטרון הקומדיה | ריי קוני | רוני מנדלסון |
| 2007 | כך צחקנו |  | פסטיבל הקומדיה של הבימה | ערב מערכונים של חנוך לוין | שמעון מימרן |
| 2018 | לילה אחד, מרקוביץ' | זאב | תיאטרון בית לסין | יואב שוטן-גושן ועירד רובינשטיין על פי ספרה של איילת גונדר-גושן | עירד רובינשטיין |
תפקידים > קולנוע

| שנה | סרט | תפקיד | תסריטאי | במאי |
| --- | --- | --- | --- | --- |
| 2013 | לוויה בצהריים | טוביה ארליך, תפקיד גברי ראשי | על-פי ספרו של ישעיהו קורן | אדם סנדרסון |
| 2016 | ילדי הסתיו | דוקטור | איתן גפני | איתן גפני |
| מוקרן בפסטיבלים שונים | גולם (סרט עצמאי) | ברי, תפקיד מרכזי |  | אדם דויטש |